पीटीपीएस की जनता के साथ नहीं होने देंगे अन्याय : निर्मला देवी
लोगों की समस्याओं से रूबरू होतीं विधायक निर्मला देवी।
भास्कर न्यूज। पतरातू
पीटीपीएसकी जनता की समस्याआें से रूबरू होने के लिए रविवार की रात को स्थानीय विधायक निर्मला देवी कटिया पंचमंदिर पंचायत पहुंची। पंचमंदिर के प्रांगण में एक सभा का आयोजन किया गया, जिसमें लोगों ने भाड़ा वृद्धि, एनटीपीसी द्वारा किए जा रहे तार फेंसिंग आदि समस्याओं को विधायक के समक्ष रखा।
लोगों ने कहा कि एनटीपीसी द्वारा की जा रही तार फेंसिंग में कई आवास और बाजार घेरे में रहे हैं। अगर करीब 100 मी. छोड़ दिया जाए तो आवास और दुकान सुरक्षित रहेगें। इस दौरान लोगों ने किराया वृद्धि को वापस कराने, काश्मीर कॉलोनी में तार फेंसिंग नहीं करने, बंद प्लांट को पुन: चालू कराने की मांग की गई। लोगों की समस्या सुनने के बाद विधायक निर्मला देवी ने लोगों को आश्वस्त करते हुए कहा कि पीटीपीएस के जनता के साथ अन्याय नहीं होने देंगे। विधायक होने के नाते जनता की समस्याओं को प्रमुखता देते हुए समाधान करना मेरा कर्तव्य है। साथ ही कहा कि सरकार और एनटीपीसी द्वारा पतरातू में कोई भी जनविरोधी कार्य किया गया तो उग्र आंदोलन किया जाएगा। जरूरत पड़ी तो सरकार और एनटीपीसी के खिलाफ न्यायालय में भी याचिका दायर किया जाएगा।
इस सभा की अध्यक्षता सुजीत पटेल और संचालन नीरज गुप्ता ने किया। मौके पर मुखिया राहुल रंजन, जयप्रकाश सिंह, अनिल कुमार, राकेश शर्मा, रतनेश नंदन, बालेश्वर राय, कमलेश कुमार, अंजन कुमार, नित्यानंद कुमार समेत सैकड़ों की संख्या में कॉलोनीवासी उपस्थित थे।
hin_Deva hin_Deva mar_Deva hin_Deva hin_Deva awa_Deva